CELEX: 
Language: hu
Date: 2018-12-14 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a Menekültügyi, Migrációs és Integrációs Alap létrehozásáról szóló 516/2014/EU európai parlamenti és tanácsi rendelet II. mellékletének módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A Menekültügyi, Migrációs és Integrációs Alap létrehozásáról szóló 516/2014/EU európai parlamenti és tanácsi rendelet
                  1
                felhatalmazza a Bizottságot arra, hogy a 26. cikkében meghatározott feltételek szerint felhatalmazáson alapuló jogi aktusokat fogadjon el.
            
            
               Mindenekelőtt az 516/2014/EU rendelet 16. cikkének (2) bekezdése felhatalmazza a Bizottságot arra, hogy az 514/2014/EU rendelet 15. cikkében említett félidős felülvizsgálat keretében felhatalmazáson alapuló jogi aktus útján vizsgálja felül az említett rendelet II. mellékletét, meghatározva a 16. cikkben és a (38) preambulumbekezdésben említett egyedi intézkedések listáját.
            
            
               A migrációs áramlások dinamikus jellege olyan közös és rugalmas megközelítést tesz szükségessé, amely megfelelően kezeli az EU és a tagállamok szakpolitikai fejleményeit és finanszírozási igényeit, különös tekintettel azokra a tagállamokra, amelyek folyamatosan jelentős migrációs nyomással szembesülnek a külső határokon. 
            
            
               Ezzel függ össze, hogy az Európai Bizottság által 2015. május 13-án előterjesztett
                  2
                és az Európai Tanács által 2015. június 25-én és 26-án
                  3
                jóváhagyott európai migrációs stratégia rövid és hosszú távú intézkedéseket foglal magában, beleértve a közös európai menekültügyi rendszer (KEMR) hatékony megvalósítását. E stratégia említést tesz többek között a befogadási feltételek javításáról annak érdekében, hogy megszilárdítsák a menedékkérők alapvető jogainak védelmét, különös figyelmet fordítva a veszélyeztetett csoportok szükségleteire. Az 516/2014/EU rendelet 3. cikkének (2) bekezdése szerint a Menekültügyi, Migrációs és Integrációs Alapnak hozzá kell járulnia a KEMR valamennyi vonatkozásának megerősítéséhez és fejlesztéséhez. 
            
            
               Az Európai Tanács 2018. június 28-i következtetéseiben megismételte, hogy támogatni kell ezeket az erőfeszítéseket, és sürgette, hogy önkéntes alapon hozzanak létre „ellenőrzött központokat” az EU területén.
            
            
               A tagállamok nemzeti programjainak félidős felülvizsgálata keretében – amire az 514/2014/EU rendelet 15. cikkének megfelelően került sor, valamint figyelembe véve a fent meghatározott uniós szakpolitikai prioritásokat, és a Menekültügyi, Migrációs és Integrációs Alap általános és egyedi célkitűzéseit, meghatározták a tagállamok további finanszírozási szükségleteit, különös tekintettel azokra a tagállamokra, amelyek jelentős migrációs nyomással szembesültek a külső határokon. 
            
            
               E szükségletek leginkább a fogadási és elszállásolási létesítményekhez, és az idegenrendészeti fogdákhoz kapcsolódnak, továbbá a nemzetközi védelmet kérelmezők vagy a tagállam területén tartózkodó, és a tagállamba való belépés és/vagy tartózkodás feltételeit nem, vagy már nem teljesítő más harmadik országbeli állampolgárok számára nyújtott szolgáltatásokat, valamint a nemzetközi védelemben részesülő személyek számára nyújtott szolgáltatásokat érintik. 
            
            
               A lehető legmegfelelőbben gondoskodni kell e finanszírozási szükségletek teljesítéséről a legcélravezetőbb finanszírozási eszköz segítségével. 
            
            
               E tekintetben – figyelembe véve a kapcsolódó finanszírozási igények sajátosságait – nem megfelelő eszköz a tagállamok nemzeti programjainak az egyes tagállamok alapjuttatásainak elosztására használt elosztási kulcs segítségével történő kiegészítése, mivel ez nem tenné lehetővé a jelentős migrációs nyomással szembesülő tagállamok feltárt szükségleteinek célzott kielégítését.
            
            
               A szükséghelyzeti segély felhasználása sem a legmegfelelőbb megoldás, mivel főszabály szerint ehhez rendkívül különleges körülmények szükségesek, nevezetesen az 516/2014/EU rendelet 2. cikkének k) pontjában meghatározott szükséghelyzet bekövetkezése. Emellett a szükséghelyzeti támogatás keretében projektmegközelítés szerint, korlátozott időtartamra nyújtanak finanszírozást, szemben a nemzeti program keretében biztosított finanszírozás többéves perspektívájával. 
            
            
               A megosztott irányítás szerinti egyedi intézkedések alkalmazása lehetővé teszi az adott helyzet dinamikájához és sajátosságaihoz történő rugalmasabb igazodást, mivel ezek az intézkedések testre szabott megközelítést kínálnak annak érdekében, hogy további finanszírozást irányítsanak a tagállamokhoz a Menekültügyi, Migrációs és Integrációs Alap keretében végzett egyedi tevékenység támogatása céljából. Tehát az említett kiegészítő pénzügyi támogatást igénylő tevékenységek rendkívül sajátos jellege miatt az egyedi intézkedések tekinthetők a legmegfelelőbb finanszírozási eszköznek. 
            
            
               Az egyedi intézkedések jelenlegi listáját tartalmazó II. melléklet hat olyan transznacionális egyedi intézkedést és két olyan nemzeti intézkedést ölel fel, amelyek tekintetében együttműködnek az ENSZ Menekültügyi Főbiztosának Hivatalával. 
            
            
               Mivel a meglévő egyedi intézkedések nem teszik lehetővé a félidős felülvizsgálat keretében meghatározott tevékenységtípusok támogatását, új egyedi intézkedést kell felvenni az 516/2014/EU rendelet vonatkozó mellékletébe. 
            
            
               Az újonnan javasolt egyedi intézkedés hozzájárulna a migrációs áramlások hatékony kezeléséhez az Alap általános célkitűzésének keretében, valamint erősítené a tagállamok közötti szolidaritást, ami a Menekültügyi, Migrációs és Integrációs Alap egyik konkrét egyedi célkitűzése. Ezen túlmenően összhangban van a közös európai menekültügyi rendszer hatékony végrehajtását célzó európai migrációs stratégia intézkedéseivel.
            
            
               Emellett a Menekültügyi, Migrációs és Integrációs Alap jogalapjában foglalt, a különleges tagállami igények kielégítését célzó egyedi intézkedések listájának szóban forgó módosítása lehetőséget nyújt a migrációs áramlások kezelése keretében biztosított uniós hozzáadott érték növelésére is. 
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A minőségi jogalkotásra vonatkozó szabályok és az 516/2014/EU rendelet (51) preambulumbekezdése alapján a felhatalmazáson alapuló jogi aktusok elkészítése során a Bizottságnak konzultálnia kell valamennyi tagállam szakértőivel. 2018. június 6-ára szakértői szintű találkozót hívtak össze a téma megvitatása céljából. A regisztrált résztvevők igen alacsony száma miatt a találkozót törölték, és a konzultációra 2018. június 4-től június 20-ig, írásbeli eljárás keretében került sor. 
            
         
         
            
               A felhatalmazáson alapuló bizottsági rendelet tervezetében megfelelően figyelembe vették a tagállamok szakértőitől kapott észrevételeket. 
            
            
               A minőségi jogalkotásra vonatkozó szabályoknak megfelelően a szolgálatközi konzultációt követően visszajelzési mechanizmust alkalmaztak. A visszajelzésekre nyitva álló időszak 2018. október 22-én ért végett. Észrevétel nem érkezett.
            
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Az 516/2014/EU rendelet 16. cikk (2) bekezdés felhatalmazza a Bizottságot, hogy felhatalmazáson alapuló jogi aktusokat fogadjon el az azon rendeletnek az egyedi intézkedések listáját meghatározó II. mellékletének módosítása céljából.
            
            
               Az 516/2014/EU rendelet 26. cikke meghatározza a felhatalmazás gyakorlását és különösen azokat a feltételeket, amelyek mellett a Bizottság felhatalmazást kap felhatalmazáson alapuló jogi aktusok elfogadására.
            
            
               
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2018.12.14.)
            
            
               a Menekültügyi, Migrációs és Integrációs Alap létrehozásáról szóló 516/2014/EU európai parlamenti és tanácsi rendelet II. mellékletének módosításáról
               
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a Menekültügyi, Migrációs és Integrációs Alap létrehozásáról, a 2008/381/EK tanácsi határozat módosításáról, valamint az 573/2007/EK és az 575/2007/EK európai parlamenti és tanácsi határozatok és a 2007/435/EK tanácsi határozat hatályon kívül helyezéséről szóló, 2014. április 16-i 516/2014/EU európai parlamenti és tanácsi rendeletre
                  4
                és különösen annak 16. cikke (2) bekezdésére,
            
            
               mivel:
            
            
               (1)Az 516/2014/EU rendelet 15. cikke (1) bekezdésének b) pontja, valamint 16. cikkének (1) és (3) bekezdése említést tesz az egyedi intézkedések céljára a tagállamok számára elkülönítendő, rendelkezésre álló forrásokról.
            
            
               (2)Az 514/2014/EU rendelet 15. cikkében említett félidős felülvizsgálat keretében azonosították a tagállamok további finanszírozási szükségleteit a menekültügy, a migráció és az integráció területén.
            
            
               (3)A félidős felülvizsgálat egyértelműen megállapította a megfelelő pénzügyi támogatás biztosításának szükségességét a fogadási és elszállásolási létesítmények, és az idegenrendészeti fogdák, továbbá a nemzetközi védelmet kérelmezők vagy a tagállam területén tartózkodó, és a tagállamba való belépés és/vagy tartózkodás feltételeit nem, vagy már nem teljesítő más harmadik országbeli állampolgárok számára nyújtott megfelelő szolgáltatások, valamint a nemzetközi védelemben részesülő személyek számára nyújtott szolgáltatások vonatkozásában.
            
            
               (4)Az ilyen erőfeszítések uniós támogatását megerősítették az Európai Tanács 2018. június 28-i következtetései, amelyek azt sürgették, hogy önkéntes alapon hozzanak létre „ellenőrzött központokat” az EU területén.
            
            
               (5)A 516/2014/EU rendelet II. mellékletébe foglalt egyedi intézkedések meglévő listája nyolc egyedi intézkedést kínál a tagállamoknak ahhoz, hogy kiegészítő finanszírozásban részesüljenek, ezek közül hat több tagállam részvételével zajló közös intézkedés.
            
         
         
            
               (6)A félidős felülvizsgálat keretében feltárt szakpolitikai fejlemények és finanszírozási igények nem kezelhetők megfelelően az egyedi intézkedések jelenlegi listája révén. Ezért az említett lista módosítása a legmegfelelőbb mód a Menekültügyi, Migrációs és Integrációs Alap rugalmasságának biztosítására.
            
            
               (7)Az új egyedi intézkedésnek az 516/2014/EU rendelet II. mellékletébe történő felvétele hozzájárulna a migrációs áramlások hatékony kezeléséhez. Megfelelne azon rendelet 3. cikke (2) bekezdésének d) pontjában szereplő – a tagállamok közötti szolidaritás fokozására irányuló – egyedi célkitűzésnek.
            
            
               (8)A tagállamok közelmúltbeli szakpolitikai fejleményeit és finanszírozási szükségleteit tükröző új egyedi intézkedés felvétele jelentős hozzáadott értéket teremtene, mivel hozzájárulna a migrációs és menekültáramlatok által leginkább érintett tagállamokra, és így az Unió egészére nehezedő migrációs nyomás enyhítéséhez.
            
            
               (9)Annak érdekében, hogy a fent meghatározott sürgős finanszírozási igényekre tekintettel lehetővé tegyék ezen egyedi fellépés azonnali alkalmazását, a rendeletnek az Európai Unió Hivatalos Lapjában való kihirdetését követő napon hatályba kell lépnie.
            
            
               (10)A 516/2014/EU rendeletet ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
            
               Az 516/2014/EU rendelet II. melléklete a következő 9. ponttal egészül ki:
            
            
               „9. A jelentős és aránytalan migrációs nyomással szembesülő tagállamokban megfelelő fogadási és elszállásolási létesítmények és idegenrendészeti fogdák létesítése, fejlesztése és működtetése, valamint a nemzetközi védelmet kérelmezők vagy a tagállam területén tartózkodó, és a tagállamba való belépés és/vagy tartózkodás feltételeit nem, vagy már nem teljesítő harmadik országbeli állampolgárok számára nyújtott megfelelő szolgáltatások, valamint a nemzetközi védelemben részesülő személyek számára biztosított lakhatási támogatás, beleértve a tagállam által kialakított »ellenőrzött központokat«.”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
            
            
               Kelt Brüsszelben, -án/-én. 2018.12.14.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        Az Európai Parlament és a Tanács 516/2014/EU rendelete (2014. április 16.) a Menekültügyi, Migrációs és Integrációs Alap létrehozásáról, a 2008/381/EK tanácsi határozat módosításáról, valamint az 573/2007/EK és az 575/2007/EK európai parlamenti és tanácsi határozatok és a 2007/435/EK tanácsi határozat hatályon kívül helyezéséről (HL L 150., 2014.5.20., 168. o.).
               
               
                  
                     (2)
                  
                        COM(2015) 240 final.
               
               
                  
                     (3)
                  
                        EUCO 22/15 CO EUR 8 CONCL 3.
               
               
                  
                     (4)
                  
                        HL L 150., 2014.5.20., 168. o.